GOSPODARSKA ŠKOLA

Čakovec, Vladimira Nazora 38

Čakovec, 20.12.2019.

KLASA:402-01/19-01/45 RKDP: 19062 Razina: 31

URBROJ:2109-60-03-19-2 MATIČNI BROJ ŠKOLE: 0709816 Šifra dj. 8532

 OIB škole: 38837480958 Razdjel: 000

OBRAZLOŽENJE FINANCIJSKOG PLANA ZA 2020. GODINU

***1. Sažetak djelokruga rada proračunskog korisnika;***

Gospodarska škola Čakovec ima sjedište u Čakovcu na adresi **Vladimira Nazora 38**. Osim sjedišta u Čakovcu (gdje se odvija većina nastave), škola ima u posjedu školski vinograd u **Vučetincu a u najmu poljoprivrednu** ekonomiju u **Mihovljanu** i poligon za trening vožnje za vozače. Svi prostori služe za odvijanje praktične nastave i vježbi u strukovnim zanimanjima

Nastava u školi odvija se **u dvije smjene** .

U našoj školi zanimanja su grupirana u **sektore**:
a**) poljoprivreda, prehrana i veterina**b**) promet i logistika**c) **tekstil i koža**d**) osobne, usluge zaštite i ostale usluge**

U sektoru **poljoprivrede, prehrane i veterine** postoje zanimanja:
1.) poljoprivredni tehničar – opći

2.) agrotehničar

3.) poljoprivredni gospodarstvenik
4.) cvjećar
5.) pomoćni cvjećar

6.) pomoćni vrtlar

Sektor **prometa i logistike** dijeli se na tri zanimanja:
1.) tehničar cestovnog prometa
2.) vozač motornog vozila

Sektor **tekstila i kože** čine:
1.) modni tehničar

2.) obućar
3.) krojač
4.) pomoćni krojač

U **osobnim, uslugama zaštite i ostalim uslugama** zanimanja su:
1.) frizer
2.) kozmetičar
3.) pismoslikar
4.) pediker

 Nastava se, redovna, izborna, dodatna i dopunska, izvodi prema nastavnim planovima i programima, koje je donijelo Ministarstvo znanosti, obrazovanja i športa, operativnom Godišnjem izvedbenom odgojno-obrazovnim planu i Školskim kurikulumom.

Gospodarska škola Čakovec broji 357 učenika raspodijeljenih u 25 razrednih odjela.

Ukupan broj zaposlenih djelatnika je 83.

***2. Obrazloženje programa rada školske ustanove***

Prioritet škole je kvalitetno obrazovanje i odgoj učenika što ostvarujemo:

- stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;

- poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;

- organiziranjem stručne prakse u inozemstvu putem programa Erasmus+

- organiziranjem zajedničkih aktivnosti i učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;

U sklopu djelokruga rada škole, organizira se i obrazovanje odraslih. Svi nastavni planovi i programi prilagođeni su normativima koje zahtjeva nadležno Ministarstvo. Osim toga, planira se pojačana aktivnost samovrednovanja, čime se podiže nivo rada u neposrednom odgojno obrazovnom procesu.

***3. Zakonska i druge podloge na kojima se zasniva program rada škole***

- Zakon o odgoju i obrazovanju, NN. br. 105/10.,5/812.,16/12.,86/12.,126/12.,94/13.,152/14.

**-** Zakon o izmjenama i dopunama Zakona o odgoju i obrazovanju u osnovnoj i srednjoj školi,

 NN 68/2018 ,

- Zakon o ustanovama, NN. br. 76/93., 29/97., 47/99., 35/08

- Zakon o proračunu (NN.br. 136/12.,15/15.),

- Pravilnik o proračunskim klasifikacijama (NN. br. 26/10, 120/13.) i Pravilnik o proračunskom računovodstvu i računskom planu (NN. br. 114/10. i 31/11., 124/14., 3/2018.)

- Upute i smjernice za izradu proračuna Međimurske županije za 2020-2022.

- Godišnji izvedbeni odgojno-obrazovni plan i program rada za školsku godinu 2018/2019. i 2019./2020.

-Školski kurikulum Gospodarske škole za školsku godinu 2018/2019. i 2019./2020.

- Zakon o fiskalnoj odgovornosti (NN, br. 138/2010.,19/14.)

- Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN br. 78/11., 106/12, 130/13,19/15,119/15.)

***4. Usklađenost ciljeva, strategija i programa s dokumentima dugoročnog razvoja***

Škola je donijela Razvojni plan i strategiju internacionalizacije za 2016.-2020. godinu s ciljevima i pokazateljima uspješnosti provedbe.

Ujedno je škola donijela Godišnji plan i program rada i Školski kurikulum prema planu i programu koje je donijelo Ministarstvo znanosti, obrazovanja i športa.

Planovi se donose za nastavnu, a ne za fiskalnu godinu. To je uzrok i mnogim odstupanjima u izvršenju financijskih planova, naročito iz pomaka jednog polugodišta školske godine u drugu fiskalnu godinu.

Prioritet škole je pružanje usluga srednjoškolskog obrazovanja i odgoj naših učenika.

Nastojat ćemo iz godine u godinu podizati kvalitetu nastave poboljšanjem materijalnih i drugih uvjeta u skladu sa financijskim mogućnostima iz slijedećih izvora prihoda:

1. dobit od školskog poljoprivrednog dobra i zakupa
2. priljev iz proračuna države i županije
3. donacije poduzeća, pojedinaca i ustanova
4. priljev od projekta EU
5. priljevi od natječaja u RH

Učenike ćemo poticati na uključivanje u slobodne aktivnosti škole kao i na uključivanje u natjecanja te na projekte mobilnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor | Ciljana vrijednost (2012.) | Ciljana vrijednost (2021.) | Ciljana vrijednost (2022.) |
| Povećanje broja školskih projekata/priredaba/manifestacija | Učenike se potiče na izražavanje kreativnosti, talenata i sposobnosti | Broj | 12 | škola | 13 | 14 | 15 |
| Povećanje broja učenika koji su uključeni u različite školske projekte | Učenike se potiče na izražavanje kreativnosti, talenata i sposobnosti | Broj | 150 | škola | 155 | 160 | 165 |
| Povećanje broja osvojenih mjesta (prva tri) na županijskim/državnim natjecanjima | Poticanje na izražavanje sposobnosti te mjerilo rada nastavnika s nadarenim učenicima | broj | 30 | škola | 30 | 30 | 30 |

***5. Ishodišta i pokazatelji na kojima se zasnivaju izračuni i ocjena potrebnih sredstava za provođenje programa:***

Izvori sredstava za financiranje rada Gospodarske škole su:

1. Opći prihodi i primici, skupina 636, državni proračun za financiranje rada zaposlenih radnika (plaće, naknade, nagrade, pomoći i drugo) te primici od Agencije za plaćanje u poljoprivredi za kupnju repromaterijala za uzgoj poljoprivrednih kultura u sklopu praktične nastave učenika poljoprivrednog zanimanja.

2. Opći prihodi i primici, skupina 671 lokalni (županijski proračun) za pokrivanje materijalnih troškova poslovanja i održavanje i obnovu nefinancijske imovine (opći troškovi, troškovi prijevoza, troškovi energenata i troškovi investicijskog održavanja i hitnih intervencija).

3. Prihodi od projekata Erasmus +, skupina konta 638

4. Vlastiti prihodi, skupina 661 koje škola ostvaruje prodajom proizvoda i vršenjem usluga te iznajmljivanjem. Škola posjeduje poljoprivredno zemljište koje se obrađuje u sklopu praktične nastave učenika, te prodajom poljoprivrednih proizvoda ostvaruje prihode kojima pokriva troškove daljnje proizvodnje, nabavu opreme i troškove redovnog poslovanja.

Osim toga, ostvaruje prihode prodajom usluga, naročito usluga uređenja unutarnjeg i vanjskog interijera, usluge šivanja, kozmetičke usluge, usluge berbe grožđa i slično.

Škola iznajmljuje prostor tvrtki Kraljevske slastice d.o.o. iz Donjeg Kraljevca u vidu priručne kuhinje i tvrtki Živi napitak d.o.o. iz Zagreba za samouslužne aparate, od čega također ostvaruje prihode.

Sva vlastita sredstva škola utroši na reprodukcijski materijal, poboljšanje uvjeta rada škole i pokrivanjem materijalnih troškova.

5. Prihodi po posebnim propisima, skupina 652 sastoji se od prihoda od sufinanciranja odnosno uplate roditelja kojima se pokrivaju troškovi osiguranja učenika, školskog kurikuluma, dopunski program obrazovanja (dopunska vožnja i sl.), troškovi izdavanja duplikata svjedodžbi, maturalne zabave i slično.

***6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u 2019. godini.***

Ostvareno je redovno odvijanje nastavnog procesa.

U okviru programa Erasmus+ učenici su sa pratiteljima obavljali praktičnu nastavu kod projektnih partnera u inozemstvu. U ove aktivnosti uključeni su učenici iz svih usmjerenja. Na taj način sustavno povećavamo kompetencije nastavnika i učenika. Podigla se stručna, pedagoška, kulturološka i ina slika učenika i njihovih pratitelja. Uspostavili smo poslovnu suradnju sa školama u inozemstvu.

Tijekom 2019. godine odobrena su sredstva za provedbu projekata:

* GI-BAJ-MO 4 - Erasmus+ K1, Sadržaj aktivnosti: Stručna praksa i stručno usavršavanje za 120 učenika i 10 nastavnika Gospodarske škole. Kratkotrajna stručna praksa do tri mjeseca za 99 učenika i dugotrajna stručna praksa/usavršavanje od tri do dvanaest mjeseci za 21 učenika koji završavaju obrazovanje u Gospodarskoj školi
* TEC (Turism, Enogastronomy and Culture), Erasmus+ KA2 projekt, međunarodna suradnja triju europskih škola u cilju istraživanja mogućnosti koje nudi njihova regija/zemlja u pogledu okolišnih, umjetničkih i spomeničkih specifičnosti/atrakcija, reprezentativnih/tipičnih proizvoda koji dolaze s lokalnih poljoprivrednih gospodarstava ili zanata, kulturnih događanja i svega onoga što može biti povezano s tzv. stilom života zajednice.
* I am proud to be European Erasmus+ KA2 projekt, međunarodna suradnja 5 europskih srednjih škola iz Poljske, Italije, Rumunjske, Portugala i Hrvatske. Glavni cilj projekta je upoznavanje učenika sa kulturnim nasljeđem Europe. Učenici će predstaviti lokalno kulturno nasljeđe svojim vršnjacima iz ostalih država.
* International Forclift Training (IFT), Erasmus+ K2, izrada zajedničkih programa učenja za osposobljavanje osoba za upravljanje viličarem uz primjenu ECVETa. Osposobljavanje mentora i učitelja za provođenje tečaja. Izrada potrebnih materijala za provođenje tečaja i materijalno opremanje partnera za provođenje tečaja. Provođenje nacionalnih i međunarodnih tečaja za upravljanje viličarem uz priznavanje stečenih vještina.
* Shema školskog voća - APPRRR, cilj je svakom učeniku omogućiti konzumaciju svježeg voća jednom tjedno
* Škole jednakih mogućnosti - Međimurska županija, osiguravanje pomoćnika u nastavi učenicima s teškoćama čime omogućujemo učenicima kvalitetnije obrazovanje prilagođeno individualnim potrebama učenika

Na državnim natjecanjima sudjelovalo je 12 učenika i 8 mentora. Naše tri djelatnice bile su članice državnih prosudbenih povjerenstava.

U školi je organizirano županijsko natjecanje iz Hrvatskog jezika i Kemije, te županijsko/međužupanijsko natjecanje iz Građanskog odgoja i obrazovanja.

U školskoj 2018/19. godini 32 učenika završnih razreda četverogodišnjeg obrazovanja izašlo je na ispite državne mature.

Zaposlenici su se stručno usavršavali na seminarima, stručnim aktivima i drugim oblicima nadogradnje. Udovoljeno je zahtjevima za stručnim usavršavanjem prema financijskim mogućnostima škole.

U svim područjima nastojimo opremati praktikume. U narednom periodu također ćemo nastojati osuvremenjivati opremu u svim područjima kako bi se osigurala što kvalitetnija nastava.

Odstupanja u projekciji financijskog plana za 2020. i 2021. godinu koji je sastavni dio usvojenog financijskog plana za 2019 . nastala su većim dijelom zbog planiranja novih projektnih aktivnost Erasmus+ kao i ostalih projektnih aktivnosti (Škola jednakih mogućnosti, Školska shema za voće i dr.)

 Predsjednik Školskog odbora:

 Elvis Novak, dipl.ing.